钦定古今图书集成/理学汇编/学行典/第115卷 > 书经
## 钦定古今图书集成/理学汇编/学行典/第115卷 > 书经

〈蔡传〉《惟几》所以审其事之发，“惟康”所以省其事之安。〈大全〉新安陈氏曰：“几者，动之微；动者，几之著。”

又

帝庸作歌曰：“敕天之命，惟时惟几。”

〈蔡传〉《几》，事之微也。“惟时”者，无时而不戒敕也。“惟几”者，无事而不戒敕也。盖天命无常，理乱安危，相为倚伏。今虽治定功成，礼备乐和，然顷刻谨畏之不存则怠荒之所自起，毫发几微之不察则祸患之所自生，不可不戒也。